Diari Oficial de la Generalitat Valenciana


Sumari del DOGV 8284, del 30-04-2018 (2018/4233)

RESOLUCIÓ de 24 d'abril de 2018, del sotssecretari, per la qual es proveeix pel sistema de lliure designació el lloc número 28259, cap del Servei d'Inclusió Social, Desenvolupament Comunitari i Voluntariat, anunciat en la convocatòria número 17/2018, de 7 de març de 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4233


Data del document
:   24-04-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 24 d'abril de 2018, del sotssecretari, per la qual es proveeix pel sistema de lliure designació el lloc número 28733, cap del Servei d'Inclusió Social, Desenvolupament Comunitari i Voluntariat, anunciat en la convocatòria número 17/2018, de 7 de març de 2018. [2018/4233]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió corresponent a la convocatòria número 17/2018, de 7 de març (DOGV 8257, 20.03.2018), pel procediment de lliure designació, del lloc número 28049, cap Servei d'Inclusió Social, Desenvolupament Comunitari i Voluntariat, de naturalesa funcionarial, adscrit a la Sotssecretaria de la Vicepresidència i Conselleria d'Igualtat i Polítiques Inclusives.  
  
Considerant que dins del termini, conferit per la convocatòria, per a la presentació d'instàncies, s'ha rebut una única sol·licitud de participació, concorrent en la interessada els requisits exigits per a la cobertura del lloc, i que la documentació aportada per aquesta, relativa al seu historial professional de competències i capacitats, la seua formació i el coneixement de l'estructura, organització i funcions de la Vicepresidència i Conselleria d'Igualtat i Polítiques Inclusives, així com per la seua formació específica dins d'aquest àmbit, resulta idònia per l'adjudicació del lloc oferit amb caràcter definitiu, tenint en compte, a més, que es tracta de la mateixa persona que actualment realitza aquestes funcions amb caràcter provisional.  
De conformitat amb el que disposen els articles 99.1 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de la delegació d'atribucions continguda en la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives (DOGV 7736, 08.03.2016), resolc:  
  
Nomenar Margarita Oliver Castello, funcionària de carrera del grup A1, amb NRP 7354W0, com a cap del Servei d'Inclusió Social, Desenvolupament Comunitari i Voluntariat, lloc número 28735, grup A1, complement de destinació nivell 26 i complement específic E049.  
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en la nou destinació es produirà l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili corresponent, en el termini de dos mesos, a comptar des de l'endemà de la seua publicació. Tot això de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna per a la defensa dels seus interessos.  
  
València, 24 d'abril de 2018.- El sotssecretari, p. d. (R 29.02.2016; DOGV 7736, 08.03.2016): Francesc Gamero Lluna.